Document ID: 32004D0140

Komission päätös,
tehty 11 päivänä helmikuuta 2004,
fentionin sisällyttämättä jättämisestä neuvoston direktiivin 91/414/ETY liitteeseen I ja tätä tehoainetta sisältäville kasvinsuojeluaineille annettujen lupien peruuttamisesta
(tiedoksiannettu numerolla K(2004) 313)
(ETA:n kannalta merkityksellinen teksti)
(2004/140/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY(1), sellaisena kuin se on viimeksi muutettuna komission direktiivillä 2003/119/EY(2), ja erityisesti sen 8 artiklan 2 kohdan kolmannen ja neljännen alakohdan,
ottaa huomioon kasvinsuojeluaineiden markkinoille saattamisesta annetun neuvoston direktiivin 91/414/ETY 8 artiklan 2 kohdassa tarkoitetun työohjelman ensimmäisen vaiheen täytäntöönpanoa koskevista yksityiskohtaisista säännöistä 11 päivänä joulukuuta 1992 annetun komission asetuksen (ETY) N:o 3600/92(3), sellaisena kuin se on viimeksi muutettuna asetuksella (EY) N:o 2266/2000(4), ja erityisesti sen 7 artiklan 3A kohdan b alakohdan,
sekä katsoo seuraavaa:
(1) Direktiivin 91/414/ETY 8 artiklan 2 kohdassa säädetään, että komissio toteuttaa työohjelman sellaisten kasvinsuojelutuotteissa käytettävien tehoaineiden tutkimiseksi, jotka olivat markkinoilla jo 25 päivänä heinäkuuta 1993. Tämän ohjelman toteuttamista koskevat yksityiskohtaiset säännöt vahvistetaan asetuksessa (ETY) N:o 3600/92.
(2) Kasvinsuojeluaineiden tehoaineiden luettelon vahvistamisesta ja esittelijöinä toimivien jäsenvaltioiden nimeämisestä asetuksen (ETY) N:o 3600/92 soveltamiseksi 27 päivänä huhtikuuta 1994 annetussa komission asetuksessa (EY) N:o 933/94(5), sellaisena kuin se on viimeksi muutettuna asetuksella (EY) N:o 2230/95(6), nimetään ne tehoaineet, jotka olisi arvioitava asetuksen (ETY) N:o 3600/92 nojalla, ja nimetään kunkin tehoaineen arvioinnin esittelijänä toimiva jäsenvaltio sekä luetellaan kunkin tehoaineen valmistajat, jotka ovat jättäneet ilmoituksen määräaikaan mennessä.
(3) Fentioni on yksi asetuksessa (EY) N:o 933/94 nimetyistä 89 tehoaineesta.
(4) Kreikka, joka on nimetty esitteleväksi jäsenvaltioksi, toimitti asetuksen (ETY) N:o 3600/92 7 artiklan 1 kohdan c alakohdan mukaisesti 4 päivänä huhtikuuta 1996 komissiolle arviointikertomuksen tiedoista, jotka se oli saanut ilmoittajilta kyseisen asetuksen 6 artiklan 1 kohdan mukaisesti.
(5) Esittelevän jäsenvaltion kertomuksen saatuaan komissio aloitti jäsenvaltioiden asiantuntijoiden sekä pääilmoittajan Bayer CropSciencen kuulemiset asetuksen (ETY) N:o 3600/92 7 artiklan 3 kohdan mukaisesti.
(6) Komissio järjesti pääasiallisen tietojen toimittajan ja esittelevän jäsenvaltion kanssa tästä tehoaineesta kaksi kolmikantakokousta, 18 päivänä huhtikuuta 1997 ja 11 päivänä helmikuuta 2003.
(7) Jäsenvaltiot ja komissio ovat tarkastelleet uudelleen Kreikan laatimaa arviointikertomusta elintarvikeketjua ja eläinten terveyttä käsittelevässä pysyvässä komiteassa. Uudelleentarkastelu saatiin päätökseen 4 päivänä heinäkuuta 2003 fentionia koskevana komission tarkastelukertomuksena.
(8) Asiakirja-aineisto ja uudelleentarkastelusta saadut tiedot toimitettiin myös kasveja käsittelevälle tiedekomitealle (SCP:lle). SCP:tä pyydettiin kommentoimaan hyväksyttävää päiväannosta ja käyttäjän altistuksen hyväksyttävää raja-arvoa. Ensimmäisessä, 2 päivänä lokakuuta 1998 antamassaan lausunnossa SCP totesi ihmisille ja ympäristölle aiheutuvan riskin arvioinnista saatujen päätelmien perusteella, että täydellistä arviota ei ollut mahdollista toteuttaa, koska saatavilla ei ollut tietoja, joiden avulla olisi voitu todistaa, että edes fentionin rajoitettu suunniteltu käyttö syöttinä sitrushedelmien ja oliivien tuotannossa olisi ihmisten terveyden ja ympäristön kannalta turvallista. SCP korosti erityisesti, että linnuille aiheutuva akuutti riski oli hyvin korkea. Se myönsi kyseisessä lausunnossaan, että innovatiivisen käyttötekniikan kehittyminen (fentionin ja houkuttimen sisältämä syötti, jota käytetään vain osassa viljelmiä) saattaisi olla lupaavaa ihmisten ja ympäristön altistumisen rajoittamiseksi; se totesi kuitenkin, että tällaisesta sovellustyypistä olisi saatava erityisiä tutkimustuloksia ennen kuin lopullinen arviointi voitaisiin tehdä.
Bayer CropScience on sittemmin toimittanut lisätietoja erityisesti syötin käytöstä, ja näitä tietoja on arvioitu. Lisätiedot ja niiden arvioinnit on toimitettu SCP:lle. SCP päätyi 17 päivänä joulukuuta 2002 antamassaan lausunnossa siihen, että fentionin ehdotetuista käyttötarkoituksista linnuille aiheutuva riski oli edelleen epäselvä. Näin ollen sen aikaisemmassa lausunnossaan esille tuomat kysymykset mahdollisista linnuille aiheutuvista riskeistä jäivät ratkaisematta.
(9) Toimitettujen tietojen perusteella tehdyt arvioinnit eivät ole osoittaneet, että fentionia sisältävien kasvinsuojeluaineiden voitaisiin odottaa yleisesti täyttävän ehdotetuissa käyttöyhteyksissä direktiivin 91/414/ETY 5 artiklan 1 kohdan a ja b alakohdan vaatimukset, erityisesti sen lintuihin kohdistuvien mahdollisten vaikutusten osalta.
(10) Fentionia ei saisi tästä syystä sisällyttää direktiivin 91/414/ETY liitteeseen I.
(11) Olisi toteutettava toimenpiteitä sen varmistamiseksi, että voimassa olevat fentionia sisältävien kasvinsuojeluaineiden luvat peruutetaan tietyn ajan kuluessa eikä niitä uusita ja että tällaisille tuotteille ei myönnetä enää uusia lupia.
(12) Komissiolle toimitettujen tietojen perusteella näyttää siltä, että koska eräissä jäsenvaltioissa ei ole saatavilla tehokkaita vaihtoehtoja tiettyihin rajoitettuihin käyttötarkoituksiin, kyseisen tehoaineen jatkuva käyttö on välttämätöntä vaihtoehtojen kehittämisen mahdollistamiseksi. Tämän vuoksi on näissä oloissa perusteltua määrätä riskin minimointiin tähtäävin tiukoin edellytyksin pidemmästä määräajasta sellaisten voimassa olevien lupien peruuttamiseksi, joilla sallitaan välttämättömiksi katsotut rajoitetut käyttötarkoitukset, joille ei näytä tällä hetkellä olevan tehokkaita vaihtoehtoja haitallisten organismien torjumiseksi.
(13) Jäsenvaltioiden fentionia sisältävien kasvinsuojeluaineiden olemassa olevien varastojen hävittämiselle, säilyttämiselle, markkinoille saattamiselle ja käytölle myöntämä lisäaika olisi rajattava enintään 12 kuukauteen niin, että olemassa olevia varastoja voitaisiin käyttää enää ainoastaan yhtenä kasvukautena.
(14) Tällä päätöksellä ei rajoiteta toimia, joita komissio voi myöhemmin toteuttaa kyseisen tehoaineen osalta tiettyjä tehoaineita sisältävien torjunta-aineiden markkinoille saattamisen ja käytön kieltämisestä 21 päivänä joulukuuta 1978 annetun neuvoston direktiivin 79/117/ETY(7), sellaisena kuin se on viimeksi muutettuna asetuksella (EY) N:o 807/2003(8), mukaisesti.
(15) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON TEHNYT TÄMÄN PÄÄTÖKSEN:
1 artikla
Fentionia ei sisällytetä direktiivin 91/414/ETY liitteessä I olevaan tehoaineiden luetteloon.
2 artikla
Jäsenvaltioiden on varmistettava, että:
1. Fentionia sisältävien kasvinsuojeluaineiden luvat peruutetaan viimeistään 11 päivänä elokuuta 2004.
2. Helmikuun 17 päivästä 2004 alkaen fentionia sisältäville kasvinsuojeluaineille ei myönnetä lupia eikä lupia uusita direktiivin 91/414/ETY 8 artiklan 2 kohdassa säädetyn poikkeuksen mukaisesti.
3. Liitteessä olevassa sarakkeessa A mainitut jäsenvaltiot voivat sarakkeessa B lueteltujen käyttötarkoitusten osalta pitää fentionia sisältävien kasvinsuojeluaineiden luvat voimassa 30 päivään kesäkuuta 2007 edellyttäen, että kyseiset jäsenvaltiot
a) varmistavat, että tällaiset markkinoilla edelleen olevat kasvinsuojeluaineet merkitään uudelleen sen takaamiseksi, että ne vastaavat rajoitettuja käyttöedellytyksiä;
b) toteuttavat mahdollisten riskien lieventämiseksi kaikki aiheelliset riskinhallintatoimenpiteet ihmisten ja eläinten terveyden sekä ympäristön suojelemisen varmistamiseksi; ja
c) varmistavat, että näihin käyttötarkoituksiin pyritään vakavasti löytämään vaihtoehtoisia tuotteita tai menetelmiä erityisesti toimintasuunnitelmien avulla.
Asianomaisten jäsenvaltioiden on ilmoitettava komissiolle viimeistään 31 päivänä joulukuuta 2004 tämän kohdan soveltamisesta ja erityisesti a, b ja c alakohdan nojalla toteutetuista toimista sekä toimitettava vuosittain arviot tämän artiklan mukaisesti olennaisiin tarkoituksiin käytetyistä fentionin määristä.
3 artikla
Jäsenvaltioiden direktiivin 91/414/ETY 4 artiklan 6 kohdan säännösten mukaisesti myöntämän lisäajan on oltava mahdollisimman lyhyt, ja
a) niiden käyttötarkoitusten osalta, joiden suhteen lupa on peruutettava 11 päivänä elokuuta 2004, määräajan on päätyttävä viimeistään 11 päivänä elokuuta 2005;
b) niiden käyttötarkoitusten osalta, joiden suhteen lupa on peruutettava 30 päivään kesäkuuta 2007 mennessä, määräajan on päätyttävä viimeistään 31 päivänä joulukuuta 2007.
4 artikla
Tämä päätös on osoitettu kaikille jäsenvaltioille.
Tehty Brysselissä 11 päivänä helmikuuta 2004.

Labels: 3
6